**ZAPISNIK**

**7. seje Strateškega sveta za preprečevanje sovražnega govora**

Četrtek, 22. 6. 2023

Prisotni člani: mag. Tina Kosi, mag. Brankica Petković, Tatjana Pirc, dr. Dragan Petrovec, dr. Barbara Rajgelj, Katarina Bervar Sternad, Boštjan Vernik Šetinc, Petra Kovačec, Andreja Lang, dr. Kaja Širok, Nika Kovač, dr. Marko Milosavljević, Lenart J. Kučić, Petra Bevek, Petra Bezjak Cirman, Leja Barle, Kristina Pahor de Maiti,

Odsotni: Breda Gačnik, dr. Gregor Hudrič, Ajda Bezenšek Špetič

Ostali prisotni: Nataša Pavšek (UKOM), dr. Katarina Bergant (ODT), Tomislav Omejec (Policija)

Sejo Strateškega sveta za preprečevanje sovražnega govora, ki se je pričela ob 13.30 uri, je vodila predsednica strateškega sveta, Nika Kovač.

**Dnevni red:**

* Potrditev dnevnega reda
* Predstavitev gradiv na temo odkrivanja in pregona storilcev prekrškov in kaznivih dejanj s področja sovražnega govora ter razprava
* Razno

**AD/1**

Člani sveta so potrdili dnevni red seje.

**AD/2**

Dr. Katarina Begant, vodja Okrožnega državnega tožilstva Ljubljana, je uvodoma predstavila pregled zakonodajnega okvirja ter težave, ki izhajajo iz državnotožilske prakse na področju pregona storilcev kaznivega dejanja po 297. členu KZ. ¾ sovražnega govora se pojavi na spletu, največji problem pri pregonu pa predstavlja anonimnost, ki jo zagotavlja internet. Možnosti izboljšave so predvsem na področju Zakona o elektronskih komunikacijah, Zakona o medijih ter tudi novelaciji Zakona o varstvu javnega reda in miru.

**AD/3**

Tomislav Omejec je poudaril, da so na policiji v zadnjem obdobju prejeli več naznanil o objavi sovražnih vsebin na spletu. Sovražni govor je družbeni pojav, ki presega meje kaznivega dejanja javnega spodbujanja sovraštva, nasilja ali nestrpnosti. Zato ni nujno, da vsaka zaznana oblika sovražnega govora (že) izpolnjuje pogoje za kazenski postopek. Policija je preiskovalni in prekrškovni organ, ne pa tudi organ pregona. Policija je dolžna, ko sama zazna sum kaznivega dejanja ali prejme prijavo, podvzeti vse zakonite ukrepe, da preveri obstoj znakov posameznih uradno pregonljivih kaznivih dejanj in prekrškov, zavaruje dokaze in zbere potrebna obvestila, ki pojasnijo vse okoliščine. V vseh primerih policija tudi obvešča pristojno državno tožilstvo v smislu, ali so v konkretnih primerih podani razlogi za sum uradno pregonljivega kaznivega dejanja. Gospod Omejec je izpostavil pomembnost spodbujanja žrtev k prijavi prekrškov in kaznivih dejanj.

**Sklepi Strateškega sveta za preprečevanje sovražnega govora:**

**SKLEP ŠT. 1:**

Ministrstvo za kulturo naj preuči podlage za učinkovitejši odziv na pojav sovražnega govora.

**SKLEP ŠT. 2:**

Do zadnje seje pred počitnicami se pripravi pregled doslej sprejetih predlogov priporočil.

Seja se je zaključila ob 15.50 uri.

Zapisala: Leja Barle

Nika Kovač

Predsednica Strateškega sveta za preprečevanje sovražnega govora